Kos-apps: Jy dok tot 25% méér op as jy laat aflewer | Netwerk24
Lyk van 5de hawelose man in Pretoria gekry
Die polisie het Woensdag die lyk van 'n vyfde hawelose slagoffer in Pretoria gekry nadat vier hawelose mans reeds die afgelope paar weke vermoor is.
Angsnag in Richardsbaai – buurvrou vertel
'n Buurvrou het Dinsdag die angsnag beskryf toe huisrowers 'n pa, sy seun en 'n besorgde buurman in 'n woonkompleks in Richardsbaai doodgeskiet en 'n vrou gewond het.
Inbreker 2 j. tronk toe ná hy polisie besteel
'n Veroordeelde inbreker wat onlangs op heterdaad betrap is terwyl hy 'n polisiekantoor besteel het, is Dinsdag tot twee jaar tronkstraf gevonnis.
Crusaders wag nog om te hoor oor wangedrag
Die Crusaders hou steeds asem op oor die uitslae van die ondersoek oor beweerde wangedrag deur van hul spelers op hul toer in Suid-Afrika.
Caster wys eersdaags weer haar slag in 800 m
Caster Semenya sal op 30 Junie die eerste keer sedert die IAAF se nuwe regulasies tydelik opgeskort is, deelneem aan die 800 m.
REGSTREEKS: WB-krieket: Nieu-Seeland t. SA
Suid-Afrika en Nieu-Seeland kom vandag in Birmingham teen mekaar te staan. Volg al die aksie hier.
FNB gaps 'gratis geld' weer uit rekeninge
Nee, FNB het nie oornag vir jou 'n lekker meevallertjie in jou bankrekening gelos nie.
Verkope van Huawei-fone kan tot 60% daal
Huawei het die eerste keer erken dat Amerikaanse sanksies 'n wesenlike impak op sy slimfoonverkope gaan hê.
Sygnia: 'Daar is niks fout met ons boeke nie'
Sygnia verseker sy eie resultate is bo verdenking en is nie die rede waarom sy verhouding met Deloitte, wat onlangs as sy eksterne ouditeur bedank het, verbrokkel het nie.
Dit gaan oor meer as net 'n papierstrooitjie...
Nee, nie groen van jaloesie nie. Groen soos in "go green", "eliminate single use plastics", "eco-friendly" en al die ander slagspreuke wat deesdae op almal se Instagram-stories verskyn.
SCHALK SKRYF: 'Soek jy 'n tietiebottel of soek jy 'n stem?'
Vandag se studente roei omtrent elke woud op aarde uit soos wat hulle ope briewe skryf. Ek sweer ek het vandag 'n ope brief in reaksie op 'n ope brief aan 'n ope brief oor 'n ope brief gelees. Dit dryf my tot ope lyf.
Plaasmoord-weduwee: 'Dit hou net aan en aan en aan'
Dis meer as 19 maande ná die moord op Joubert Conradie van die plaas Uitkyk, maar sy weduwee, Marlene, herleef die trauma elke dag. Sy het aan Willemien Brümmer gesê die onlangse plaasmoorde en -aanvalle in die Wes-Kaap bly die rowe oopkrap.
3 van SA wen Switserse fotografieprys
Drie Suid-Afrikaanse fotograwe is op die internasionale photo basel-kunsteskou in Basel, Switserland, met 'n Contemporary African Photography (CAP)-prys bekroon.
Sanger Ivan Roux praat oor 'daardie foto'
Die sanger Ivan Roux (29), naaswenner van Die Kontrak op VIA, is nie in 'n verhouding met die vrou saam met wie hy op 'n foto verskyn nie, sê hy.
2 prettige operas op VS-fees te sien
Operaliefhebbers kan vanjaar twee operas op die Vrystaat Kunstefees sien. The Old Maid and the Thief is 'n verhoogproduksie met vier sangers en twee klaviere en Don Pasquale van Donizetti een van die fliekfees se uitsoekrolprente.
RESEP: Boontjiebredie met pampoenmoes
In VIA se kosprogram Maklik met Marinda gee Marinda Engelbrecht kitsklasse vir bekendes wat sukkel in die kombuis. In die jongste aflewering kom kuier Success Lekabe, aanbieder van Tussen ons, om boontjiebredie, pampoenmoes, en malvapoeding te maak.
Bederf Wagter (en Fifi) met Merc-kussing
Jy het die huis in die regte buurt, die motor met die driepuntster-kenteken en die hond met die Duitse geboortesertifikaat.
Amórie se ouma was die blyste toe sy wen
Amórie van Jaarsveld van Mulbarton in die suide van Johannesburg, die Februarie-wenner in Beeld se Bruid van die Jaar-kompetisie, sê sy is nie sommer iemand wat vir kompetisies inskryf nie.
Kos-apps: Jy dok tot 25% méér op as jy laat aflewer
Deur William Horne 11 Januarie 2019 14:51
Kosafleweringsapps is 'n al hoe gewilder alternatief vir uiteet of selfs kook, maar restaurante sit prysverhogings van 10% tot 25% op hul geregte bo en behalwe die afleweringskoste wat die apps vra.
Etes wat jy deur kos-apps bestel, het verskuilde koste wat restaurante nie altyd bekend maak nie. Foto: Getty Images
So beweer Simon Colman, 'n sakeman en blogger van Kaapstad, wat ondersoek ingestel het nadat sy dogter, 'n kelnerin, hom daarop gewys het dat hy op die gewilde app UberEats méér betaal vir sy kos as wat dit volgens die restaurant se eie spyskaart kos.
Hy het bereken dat hy 25% meer betaal het, afleweringskoste uitgesluit, vir dieselfde gereg op die app. Hierna het hy wyer ondersoek gedoen, wat op sy blog, liabilityguy.co.za, beskikbaar is onder die titel: "Stand and deliver – The true cost of fast food delivery service".
Die kos-apps stel nie die pryse op hul digitale spyskaarte vas nie. TimesLive berig op sowel UberEats as Mr D Food stel die restaurante self die pryse vas. Die kos-apps moedig restaurante wel aan om dit in die pas te hou met pryse op hul spyskaarte in die restaurant, wat onder meer Wimpy en Steers wel doen.
Kyk ook ons grafika hieronder, een vir Kaapstad en een vir Johannesburg, maar met verskillende restaurante. Ons dui aan met hoeveel restaurante se prysverhoging jou kos duurder maak, maar ook met hoeveel die kos duurder is as die afleweringsgeld ingesluit is.
OrderIn is ook 'n gewilde kos-app in Suid-Afrika, maar hy maak dit baie duidelik as 'n restaurant 'n ander prys op die OrderIn-app vra as in die restaurant self. Colman sê dis kommerwekkend dat nóg UberEats, nóg Mr D enige aanduiding hiervan gee.
In sy ondersoek is vier restaurante ingesluit wat in sy woonbuurt beskikbaar is – Col'Cacchio, Nando's, Steers en Simply Asia.
Nando's en Steers verhoog nie hul pryse nie. Dié restaurante dek die koste verbonde daaraan om op die app te wees deur die skaalbesparing wat 'n groter teikenmark bring.
Col'Cacchio en Simply Asia dra die koste verbonde daaraan om op die app te wees aan die verbruiker oor in die vorm van 'n prysverhoging van onderskeidelik 23% en 20%.
Colman verduidelik in sy artikel hy is nie noodwendig gekant teen dié praktyk nie, maar hy meen groter deursigtigheid is noodsaaklik.
"Is die diens wat deur UberEats of Mr D aangebied word, die ekstra koste werd? Na my mening is dit waarskynlik, maar waarom word die verbruiker nie in die bestelproses ingelig as restaurante 'n heffing op hul pryse plaas nie?" vra Colman.
"Daar is geen konsekwentheid oor hoe die verskuilde koste verhaal word nie en die verbruiker weet dus nie watter koste gehef word om die platformkoste te dek nie."
Dié platformkoste is hoog en nie alle restaurante kan dit dek deur slegs groter skaalvoordele nie.
In die VSA, byvoorbeeld, vra UberEats 30% van 'n restaurant se prys om die kos af te lewer, berig Forbes.
Colman meen die probleem is nie die prys nie, maar eerder goeie kommunikasie sodat akkurate verwagtings geskep word.
"Die gedeelte van hierdie oefening wat spesifiek op my as verbruiker betrekking het, is dat daar afleweringsgeld is wat bekend gemaak word wanneer 'n mens 'n bestelling doen. Dit is dié eksplisiete geld wat my laat glo het dit is die enigste heffing wat geld," sê Colman.
Netwerk24 het self die pryse van vier restaurante in Johannesburg in die omgewing van Auckland Park vergelyk en 'n gemiddelde heffing van 12,3% gevind. Aangesien restaurante slegs in beperkte radiusse om 'n verbruiker op kos-apps toeganklik is en heffings verskil van item tot item op 'n spyskaart, wissel die gemiddelde waarskynlik van gebied tot gebied, en ook op grond van wat jy bestel.